混血名模36歲生日同老公肉緊咀嘴放閃 邪惡視角盡騷超火辣身材
名模Jessica C.(JC)自2017年與安志杰(Andy)結婚後,主力照顧家庭,兩人育有一對仔女Tessa同Elvis,一家四口定居美國溫馨幸福。昨日(18日)是JC的36歲生日,安志杰完成工作後都即刻趕返屋企,陪老婆慶祝生日。JC在IG曬出迎接老公的短片,片中所見,兩人一見面即攬攬錫錫,更肉緊咀嘴,Sweet到漏!
JC同安志杰帶埋一對仔女食Brunch後到泳池游水,雖然JC未有落水,但着上白色比堅尼的她坐在池邊曬太陽時仍大騷好身材,她對着鏡頭大擺Pose影相,一時輕撥頭髮,一時又「低炒」,盡騷招牌豐滿上圍!JC當年憑完美身材在寫真界轟動一時,但她婚後就收起性感做賢妻良母,更被指上圍大縮水,令網民慨嘆性感女神不再。不過如今看來JC依然又靚又Fit,即使已經生了兩個小朋友都冇跌Watt!